ఓరి దేవుడా

ఓరి దేవుడా 2022లో రూపొందిన తెలుగు సినిమా.  త‌మిళ సినిమా ‘ఓమై క‌డువ‌లే’ సినిమాను తెలుగులో పీవిపీ సినిమాస్‌, శ్రీ వెంక‌టేశ్వ‌రా క్రియేష‌న్స్ బ్యానర్‌లపై పిరల్‌ వి పొట్లూరి, పరమ్‌ వి పొట్లూరి నిర్మించిన ఈ సినిమాకు త‌మిళంలో దర్శకత్వం వహించిన అశ్వత్ మ‌రిముత్తు తెలుగులో కూడా దర్శకత్వం వహించాడు. వెంకటేష్, విశ్వక్ సేన్, మిథిలా పాల్కర్‌,  ఆశా భట్, రాహుల్ రామకృష్ణ, మురళి శర్మ ప్రధాన పాత్రల్లో నటించిన ఈ సినిమా ట్రైలర్‌ను అక్టోబర్ 7న విడుదల చేసి సినిమాను అక్టోబర్ 21న విడుదలైంది. ఈ సినిమా నవంబర్ 11న ఆహా ఓటీటీలో స్ట్రీమింగ్‌ ప్రారంభమైంది. ఈ చిత్రం విమర్శకులు, ప్రేక్షకుల నుండి మిశ్రమ సమీక్షలను పొందింది.

కథ 
అర్జున్ (విశ్వక్ సేన్), అను (మిథిలా పాల్కర్) చిన్నప్పటి స్నేహితులు. వారిద్దరి తల్లిదండ్రులు వారి పెళ్లి తేదీని నిర్ణయిస్తారు. అదే సమయంలో అతడు స్కూల్లో తన సీనియర్ అయిన మీరా (ఆశా భట్)ను కలుస్తాడు. అర్జున్ తాను ఇష్టపడిన అమ్మాయిని కాక తనను ఇష్టపడిన అమ్మాయిని పెళ్లి చేసుకొని అర్ధం కాని ఇబ్బందులు, బాధలతో జీవితాన్ని సాగిస్తూ అనుతో విడిపోవడానికి సిద్ధపడతాడు. ఈ నిర్ణయంతో అర్జున్ జీవితం ఎలాంటి  మలుపు తిరిగింది. దేవుడు (వెంకటేష్) అర్జున్ కు ఎలాంటి సహాయం చేస్తాడు? చివరికి ఏమైంది అనేదే మిగతా సినిమా కథ.

నటీనటులు
వెంకటేష్
విశ్వక్ సేన్
మిథిలా పాల్కర్‌
ఆశా భట్
రాహుల్ రామకృష్ణ
మురళి శర్మ
నాగివీడు

సాంకేతిక నిపుణులు
బ్యానర్లు:పీవిపీ సినిమాస్‌, శ్రీ వెంక‌టేశ్వ‌రా క్రియేష‌న్స్ 
నిర్మాత: పిరల్‌ వి పొట్లూరి, పరమ్‌ వి పొట్లూరి 
కథ, స్క్రీన్‌ప్లే, దర్శకత్వం: అశ్వత్ మ‌రిముత్తు 
సంగీతం: లియన్‌ జేమ్స్‌
సినిమాటోగ్రఫీ: విదు అయ్య‌న్న
మాటలు: తరుణ్ భాస్కర్ 
ఎడిటర్: విజయ్ ముక్తవరపు

పాటలు

3: గుండెలోనా , అనిరుద్ , రవిచందర్ ,       రచన: కాసర్ల శ్యామ్

మూలాలు

2022 సినిమాలు
2022 తెలుగు సినిమాలు